CELEX: 32017R0566
Language: hu
Date: 2016-05-18 00:00:00
Title: A Bizottság (EU) 2017/566 felhatalmazáson alapuló rendelete (2016. május 18.) a pénzügyi eszközök piacairól szóló 2014/65/EU európai parlamenti és tanácsi irányelvnek a nem végrehajtott megbízások ügyletekhez viszonyított arányának a rendellenes kereskedési feltételek megakadályozása érdekében való meghatározására vonatkozó szabályozástechnikai standardok tekintetében történő kiegészítéséről (EGT-vonatkozású szöveg. )

31.3.2017   
            
            
               HU
            
            
               Az Európai Unió Hivatalos Lapja
            
            
               L 87/84
            
         A BIZOTTSÁG (EU) 2017/566 FELHATALMAZÁSON ALAPULÓ RENDELETE
   (2016. május 18.)
   a pénzügyi eszközök piacairól szóló 2014/65/EU európai parlamenti és tanácsi irányelvnek a nem végrehajtott megbízások ügyletekhez viszonyított arányának a rendellenes kereskedési feltételek megakadályozása érdekében való meghatározására vonatkozó szabályozástechnikai standardok tekintetében történő kiegészítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról szóló, 2014. május 15-i 2014/65/EU európai parlamenti és tanácsi irányelvre (1) és különösen annak 48. cikke (12) bekezdésének b) pontjára,
   mivel:
   
               (1)
            
            
               A kereskedési helyszíneknek számos rendszerrel, eljárással és mechanizmussal kell rendelkezniük annak biztosítására, hogy az algoritmikus kereskedési rendszerek ne hozhassanak létre rendellenes kereskedési feltételeket a piacon vagy ne járuljanak hozzá ilyenek kialakulásához. Ezek közé tartoznak a nem végrehajtott megbízások ügyletekhez viszonyított arányát figyelő, és adott esetben korlátozó rendszerek.
            
         
               (2)
            
            
               A telefonos kereskedési rendszereket jellegük miatt mentesíteni kell e rendelet hatálya alól, amely csak az olyan kereskedési helyszínekre alkalmazandó, amely folyamatos elektronikus ajánlati könyves, jegyzésvezérelt vagy hibrid kereskedési rendszereket működtet.
            
         
               (3)
            
            
               A 2014/65/EU irányelv a multilaterális kereskedési rendszerekre és a szervezett kereskedési rendszerekre is kiterjeszti a nem végrehajtott megbízások ügyletekhez viszonyított arányának meghatározására vonatkozó követelmények hatályát. Ezért fontos, hogy e rendelet hatálya ezekre a kereskedési helyszínekre is kiterjedjen.
            
         
               (4)
            
            
               A kereskedési helyszíneknek a nem végrehajtott megbízások tagjaik vagy résztvevőik által ténylegesen végrehajtott ügyletekhez viszonyított arányát a kereskedési helyszínen kereskedett egyes pénzügyi eszközök szintjén kell kiszámítaniuk, hogy ezáltal hatékonyan biztosítsák, hogy az arány ne eredményezze az adott eszköz túlzott volatilitását.
            
         
               (5)
            
            
               Annak érdekében, hogy a nem végrehajtott megbízások ügyletekhez viszonyított arányának a rendellenes kereskedési feltételek megakadályozása érdekében való korlátozás kellő szintű uniós harmonizációval történjen, minden piaci szereplő tekintetében egyértelmű módszertant kell meghatározni a nem végrehajtott megbízások ügyletekhez viszonyított arányának kiszámítására.
            
         
               (6)
            
            
               Egyértelművé kell tenni a nem végrehajtott megbízások ügyletekhez viszonyított arányának kiszámításához szükséges bizonyos alapvető paraméterek jelentését.
            
         
               (7)
            
            
               A nem végrehajtott megbízásoknak a rendszerbe egy tag vagy résztvevő által bevitt megbízásokhoz viszonyított arányának kiszámítását megfelelő megfigyelési időszak biztosításával kell elősegíteni. Ennek alapján a nem végrehajtott megbízások ügyletekhez viszonyított tényleges arányára vonatkozó számítási időszak nem lehet hosszabb, mint egy kereskedési nap. Mindazonáltal lehetővé kell tenni, hogy a kereskedési helyszínek rövidebb megfigyelési időszakot határozzanak meg akkor, ha ezek hatékonyabban járulnának hozzá a szabályos kereskedési feltételek fenntartásához.
            
         
               (8)
            
            
               A következetesség és a pénzügyi piacok zavartalan működése érdekében az e rendeletben megállapított rendelkezéseket és a 2014/65/EU irányelvet átültető kapcsolódó nemzeti rendelkezéseket azonos időponttól kell alkalmazni.
            
         
               (9)
            
            
               Ez a rendelet az Európai Értékpapír-piaci Hatóság által a Bizottságnak benyújtott szabályozástechnikai standardtervezeten alapul.
            
         
               (10)
            
            
               Az Európai Értékpapír-piaci Hatóság nyilvános konzultációt folytatott az e rendelet alapját képező szabályozástechnikai standardtervezetekről, elemezte az esetleges kapcsolódó költségeket és hasznot, továbbá kikérte az 1095/2010/EU európai parlamenti és tanácsi rendelet (2) 37. cikke alapján létrehozott Értékpapírpiaci Érdekképviseleti Csoport véleményét,
            
         ELFOGADTA EZT A RENDELETET:
   1. cikk
   Fogalommeghatározások
   E rendelet alkalmazásában:
   a)   „megbízás”: valamennyi bemeneti üzenet, beleértve a valamely kereskedési helyszín kereskedési rendszerébe egy megbízással vagy jegyzéssel kapcsolatban küldött, benyújtásra, módosításra és törlésre vonatkozó üzenetet, a következő törlési üzenetek kivételével:
   
               i.
            
            
               kiegyensúlyozás aukció keretében;
            
         
               ii.
            
            
               a kereskedési helyszínnel fennálló kapcsolat megszűnése;
            
         
               iii.
            
            
               törlési funkció használata;
            
         b)   „ügylet”: teljesen vagy részben végrehajtott megbízás;
   c)   „volumen”: a kereskedett pénzügyi eszközök mennyisége a következők egyikében kifejezve:
   
               i.
            
            
               a részvények, letéti igazolások, tőzsdén kereskedett alapok, certifikátok és más hasonló pénzügyi eszközök vonatkozásában fennálló eszközök száma;
            
         
               ii.
            
            
               kötvények és strukturált pénzügyi termékek nominális értéke;
            
         
               iii.
            
            
               a származtatott ügyletekre vonatkozó kereskedési egységek vagy szerződések száma;
            
         
               iv.
            
            
               az európai kibocsátási egység vonatkozásában a szén-dioxid tonnában mért mennyisége.
            
         2. cikk
   A nem végrehajtott megbízások ügyletekhez viszonyított arányának kiszámítására vonatkozó kötelezettség
   A kereskedési helyszínek kiszámítják a nem végrehajtott megbízásoknak az olyan ügyletekhez viszonyított arányát, amelyeket egyes tagjaik vagy résztvevőik bármely folyamatos elektronikus ajánlati könyves, jegyzésvezérelt vagy hibrid kereskedési rendszerben kereskedett pénzügyi eszköz vonatkozásában a rendszerbe bevittek.
   3. cikk
   Módszertan
   (1)   A kereskedési helyszínek legalább minden kereskedési nap végén, minden egyes tagjuk vagy résztvevőjük vonatkozásában kiszámítják a nem végrehajtott megbízások ügyletekhez viszonyított arányát a következő két módon:
   
               a)
            
            
               :
            
            
               a volument alapul véve
            
            
               :
            
            
               (megbízások teljes volumene/ügyletek teljes volumene) – 1;
            
         
               b)
            
            
               :
            
            
               a számokat alapul véve
            
            
               :
            
            
               (az összes megbízás száma/az összes ügylet száma) – 1.
            
         (2)   A nem végrehajtott megbízások ügyletekhez viszonyított, a kereskedési helyszín által kiszámított maximális arányát a kereskedési helyszín egy tagja vagy résztvevője által túllépettnek kell tekinteni, ha az érintett tag vagy résztvevő által egy egyedi eszköz vonatkozásában folytatott kereskedési tevékenység, figyelembe véve a kereskedési nap valamennyi szakaszát és ideértve az aukciókat, meghaladja az (1) bekezdésben meghatározott egyik vagy mindkét arányt.
   (3)   A kereskedési helyszínek az egyes tagoktól vagy résztvevőktől kapott megbízások számát a megbízások típusa szerint meghatározott számítási módszertan alapján számítják ki, amelyet a melléklet tartalmaz.
   (4)   Amennyiben egy kereskedési helyszín olyan megbízástípust használ, amely nem szerepel kifejezetten a mellékletben, úgy az üzeneteket a számítási módszer mögötti általános rendszernek megfelelően és a mellékletben feltüntetett, leginkább hasonló megbízástípus alapján számolja meg.
   4. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet a 2014/65/EU irányelv 93. cikke (1) bekezdésének második albekezdésében elsőként említett naptól kezdődően kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. május 18-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 173., 2014.6.12., 349. o.
   
   
      (2)  Az Európai Parlament és a Tanács 2010. november 24-i 1095/2010/EU rendelete az európai felügyeleti hatóság (Európai Értékpapír-piaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).
   
      MELLÉKLET
      
         Számítási módszertan a különböző megbízástípusokhoz
      
      
                  Megbízás típusa
               
               
                  A kereskedési helyszín által kapott azon megbízások száma, amelyeket figyelembe kell venni a nem végrehajtott megbízások ügyletekhez viszonyított arányának számításakor (minden benyújtás, módosítás vagy törlés külön megbízásnak számít)
               
               
                  A kereskedési helyszín által potenciálisan küldött aktualizálások, amelyeket nem szabad figyelembe venni a nem végrehajtott megbízások ügyletekhez viszonyított arányának számításakor (kivéve a piaci automatizmusok általi végrehajtást/törlést)
               
            
                  Limit
               
               
                  1
               
               
                  0
               
            
                  Limit – bővítés
               
               
                  1
               
               
                  0
               
            
                  Limit – sztornó
               
               
                  1
               
               
                  0
               
            
                  Limit – módosítás
               
               
                  2 (bármilyen módosítás törléssel és új benyújtással jár)
               
               
                  0
               
            
                  Stop
               
               
                  1
               
               
                  1 (ha aktiválódik)
               
            
                  Most (piaci)
               
               
                  1
               
               
                  0
               
            
                  Most (Teljesül vagy sztornó – Fill-or-kill, FOK, Most vagy törlés – Immediate-or-Cancel, IOC)
               
               
                  1 (sztornó/törlés esetén 2)
               
               
                  0
               
            
                  Jéghegy/tartalék
               
               
                  1
               
               
                  0
               
            
                  Piaci–limit (Market-to-limit, MTL)
               
               
                  1
               
               
                  1 (ha aktiválódik)
               
            
                  Jegyzés (quote)
               
               
                  2 (1 a vevői oldalon és 1 az eladói oldalon)
               
               
                  0
               
            
                  Jegyzés (quote) – bővítés
               
               
                  2
               
               
                  0
               
            
                  Jegyzés (quote) – sztornó
               
               
                  2
               
               
                  0
               
            
                  Jegyzés (quote) – módosítás
               
               
                  4 (bármilyen módosítás törléssel és új benyújtással jár)
               
               
                  0
               
            
                  Kötött
               
               
                  1
               
               
                  potenciálisan korlátlan, mivel a megbízás a legjobb vételi és eladási árfolyamot (Best Bid and Offer – BBO) követi
               
            
                  Piachoz kötött (market peg): az (európai) BBO ellentétes oldalára vonatkozó megbízás
               
            
                  Elsődlegesen kötött (primary peg): az (európai) BBO azonos oldalára vonatkozó megbízás
               
            
                  Középárfolyamhoz kötött megbízás (midpoint peg): az (európai) BBO középárfolyamára vonatkozó megbízás
               
            
                  Alternatívan kötött a középárfolyam vagy 1 árlépés közül a kevésbé agresszívhez
               
            
                  A védett BBO középárfolyamára vonatkozó azonos oldali megbízás
               
            
                  Az egyik törli a másikat (One-cancels-the-other – OCO): két megbízás közül az egyik végrehajtása együtt jár a másik megbízás piaci automatizmusok általi törlésével
               
               
                  2
               
               
                  1 (az egyik megbízás teljesítésével a másik törlődik)
               
            
                  Az egyik törli a másikat (OCO) – bővítés
               
               
                  2
               
               
                   
               
            
                  Az egyik törli a másikat (OCO) – sztornó
               
               
                  2
               
               
                   
               
            
                  Az egyik törli a másikat (OCO) – módosítás
               
               
                  4
               
               
                   
               
            
                  Csúszó stop: Olyan stop megbízás, amelynél a megbízást aktiváló stop ár az (európai) BBO függvényében változik
               
               
                  1
               
               
                  potenciálisan korlátlan, mivel a stop limit a legjobb vételi és eladási árfolyamot (BBO) követi
               
            
                  Legjobb (at best) limit megbízás, amelynél a limitár az (európai) BBO ellenkező oldalának a megbízás adásakor érvényes értéke
               
               
                  1
               
               
                  0
               
            
                  Feláras (spread) limit megbízás, amelynek hozama a referenciaeszköz hozamának és egy felárnak az összegével egyenlő (két paramétere van: a felár és a referenciaeszköz)
               
               
                  1
               
               
                  potenciálisan korlátlan, mivel a limit egy másik eszköz jegyzésétől függ
               
            
                  Leütéses (strike match) megbízás: minimumáras vételi megbízás vagy maximumáras eladási megbízás
               
               
                  1
               
               
                  potenciálisan korlátlan, de időben korlátozott (az aukció végéig)
               
            
                  Eseményhez kötött megbízás (order-on-event): a megbízás egy adott esemény bekövetkeztekor aktiválódik (hasonló a stop megbízáshoz, azzal az eltéréssel, hogy az aktiválódott megbízás nem feltétlenül igazodik a mögöttes eszköz alakulásához: vételi megbízás aktiválódhat akkor is, ha a pénzügyi eszköz árának esése miatt stop ár aktiválódott)
               
               
                  1
               
               
                  1 (ha aktiválódik)
               
            
                  „Nyitáskor” (At the open)/„Záráskor” (At the close) A piac nyitásakor vagy zárásakor aktiválódó megbízás.
               
               
                  1
               
               
                  1 (ha aktiválódik)
               
            
                  
                     Book-or-cancel/Post megbízás: olyan megbízás, amely nem feleltethető meg az ajánlati könyv másik oldalának az abba való bevitelekor
               
               
                   
               
               
                   
               
            
                  
                     Book-or-cancel/Post – bővítés
               
               
                  1 (sztornó/törlés esetén 2)
               
               
                  0
               
            
                  
                     Book-or-cancel/Post – sztornó
               
               
                  1 (sztornó/törlés esetén 2)
               
               
                  0
               
            
                  
                     Book-or-cancel/Post – módosítás
               
               
                  2
               
               
                  0
               
            
                  Visszatartott megbízás: az ajánlati könyvbe bevitt, kötelező érvényűvé alakításra kész megbízás
               
               
                  2 (a megbízás benyújtása + megerősítés)
               
               
                  0
               
            
                  
                     Deal megbízás
               
               
                  1
               
               
                  0
               
            
                  TOP, TOP+ vagy az ajánlati könyv elejére kerül, vagy elutasítják (+: a rendelkezésre álló mennyiség ellenőrzésével): olyan megbízás, amelynek egyszerre kell passzívnak lennie és megfelelnie a BBO-nak, különben elutasítják.
               
               
                  1
               
               
                  0
               
            
                  Egyensúlyhiány (imbalance) megbízás (IOOP vagy IOOC): olyan megbízás, amely csak aukciókra érvényes, és amelynek célja, hogy az áregyensúly megbontása nélkül megszüntesse a mennyiségi egyensúlyhiányt (a többlet- és a hiányoldal között)
               
               
                  1
               
               
                  potenciálisan korlátlan, de időben korlátozott (az aukció végéig)
               
            
                  Kapcsolt (linked) megbízás: olyan megbízás, amely több különálló, különböző pénzügyi eszközökre vonatkozó megbízásnak felel meg. Ha e megbízások valamelyike alapján ügyletre kerül sor, a többi megbízás mennyisége azonnal arányosan csökken. Ez a megbízástípus a kötvénypiacra jellemző.
               
               
                  1
               
               
                  potenciálisan egyezik a mögöttes eszköz bevitt mennyiségével
               
            
                  Söprés (sweep): lehetővé teszi a résztvevők integrált ajánlati könyvekhez való hozzáférését.
               
               
                  1
               
               
                  0
               
            
                  Legjobb áras söprés (best price sweep): a kombinált ajánlati könyvek árszintjein halad végig a limitárig
               
            
                  Szakaszos megvilágított söprés (sequential lit sweep): a beviteli könyvben hajt végre a limitárig, mielőtt bármilyen mennyiség átkerülne a másik könyvbe
               
            
                  Nevezett (named) megbízás: nem anonim megbízás
               
               
                  1
               
               
                  0
               
            
                  Érintő (if-touched) megbízás: akkor aktiválódik, ha az utolsó vételi vagy eladási ár elér egy meghatározott szintet
               
               
                  1
               
               
                  1 (ha aktiválódik)
               
            
                  Garantált stop: Garantálja a stop áron történő végrehajtást.
               
               
                  1
               
               
                  1 (ha aktiválódik)
               
            
                  Kombinált megbízások, például opciós stratégiák vagy megújuló határidős megbízások
               
               
                  1
               
               
                  potenciálisan korlátlan